recursal/SuperWikiNEXT-32B huggingface dataset:
**Rolf Tobiassen** (født 16. februar 1934 i Kristiansand, død 21. mars 2017) var en norsk franskfilolog.

Tobiassen studerte fransk, latin og norsk ved Universitetet i Oslo og fullførte i 1960 hovedfag i fransk. Etter endt utdannelse arbeidet han som lektor. Tobiassen ble i 1962 tilknyttet Universitetet i Oslo, der han underviste til 1988.

I sitt virke arbeidet Tobiassen særlig for å styrke forbindelsene mellom Norge og Frankrike innen høyere utdanning. Han var sentral i opprettelsen av det fransk-norske studiesenteret ved Universitetet i Caen og var fra 1983 norsk ansvarlig for dette. Tobiassen var grunnlegger av *Senter for universitets- og høgskolesamarbeid med Frankrike* i Oslo og var fra 1988 senterets leder. Fra 1990 var Tobiassen ansvarlig for utdanningsprogrammet i teknologi og økonomi i Toulouse. Han etablerte i 1998 *Senter for forskningssamarbeid med Frankrike innen samfunnsvitenskap og humaniora* i Paris. Tobiassen var i mange år leder av Norge-Normandie foreningen.

Tobiassen mottok en rekke utmerkelser for sitt virke. Han ble i 1998 utnevnt til æresdoktor ved Universitetet i Caen. I 1995 ble han tildelt Den nasjonale fortjenstorden og i 1999 ble han utnevnt til kommandør av Palmes académiques.

Referanser
----------

1. ↑  «Nekrolog: Rolf Tobiassen». *Aftenposten*. Besøkt 25. mars 2017.
2. ↑  Merete Wilhelmsen: «Universitetslektor Rolf Tobiassen 50 år», *Aftenposten*, 16. februar 1984, s. 14.
3. ↑  «Jubilanter», *Aftenposten*, 16. februar 2004, s. 17.
4. ↑  «Rolf Tobiassen æresdoktor i Caen», *Uniforum*, nr. 5, 1998.
5. ↑  «Fransk orden til Tobiassen», *Uniforum*, nr. 11, 1995.
6. ↑  «Fransk orden til Rolf Tobiassen», *Uniforum*, nr. 6 1999.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** ISNI **·** SUDOC
 |
**Rolf Tendrup Palmstrøm**, (født 1893 på Leirsund, død 23. juni 1975) var grunnleggeren av Hærens samband. Oberst Palmstrøm var den første Generalinspektør for Hærens samband fra 1945 til 1953. Oberst Palmstrøm var også sjef for Forsvarets Fellessamband inntil han i 1958 fikk avskjed i nåde etter nådd aldersgrense 65 år.

Palmstrøm var under hele sin yrkeskarriere en høyt aktet mann. Således var han Hærens representant i Forsvarskommisjonen av 1946.
Han ble i 1955 ridder av St. Olavs Orden. Han hadde deltagermedaljen med rosett og Håkon VIIs 70-årsmedalje, og han var kommandør av Den svenske sverdorden.

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Rolf Palmstrøm, (19.august 1893 - 23.juni 1975).», besøkt 27. desember 2021[Hentet fra Wikidata]
2. ↑  «Oberst Rolf T Palmstrøm Hærens sambands grunnlegger første Generalinspektør for Hærens samband 1945 - 1953» (PDF). Arkivert fra originalen (PDF) 23. september 2016.
Tysk-amerikansk språkforvirring

**Christkindlmarket i Chicago** er et årlig julemarked ved Daley Plaza i Chicago i Illinois i USA. Det inngår i Magnificent Mile Lights Festival, og tiltrekker seg over én million besøkere per år.

Historie
--------

*German American Chamber of Commerce of the Midwest* arrangerte det første *Chicago's Christkindlmarket* på Pioneer Court i 1996. Christkindlmarket var inspirert fra Christkindlesmarkt i Nürnberg i Tyskland. I 1997 bad Chicagos borgermester Richard M. Daley om at markedet skulle flyttes til Daley Plaza. Det året trakk markedet mer enan 750.000 besøkere. Fra 1999 ble Christkindlmarket del av Magnificent Mile Lights Festival.

Senere skulle Chicagos Christkindlmarket vli det største julemarkedet i USA. I 2016 ekspanderte det til Chicago-forstaden Naperville.

Referanser
----------

1. ↑  German American Chamber of Commerce of the Midwest. (2006, November 17). *Christkindlmarket Chicago - Contact*. Lest 4. juli 2007, fra «Archived copy». Arkivert fra originalen 6. mars 2007. Besøkt 8. juli 2007.  «Arkivert kopi». Arkivert fra originalen 6. mars 2007. Besøkt 31. desember 2019.
2. 1 2 3 4 5  German American Chamber of Commerce of the Midwest. (2006, November 17). *Christkindlmarket Chicago - Facts*. Lest 8. juli 2007, fra «Archived copy». Arkivert fra originalen 3. mars 2007. Besøkt 8. juli 2007.  «Arkivert kopi». Arkivert fra originalen 3. mars 2007. Besøkt 31. desember 2019.
3. ↑  «IT'S TIME FOR CHRISTKINDLMARKET CHICAGO». Besøkt 10. november 2016.

Litteratur
----------

* Zug, J.D. (1991). *German-American Life: Recipes and Traditions*. Iowa City: Penfield Press.

Eksterne lenker
---------------

(en) Christkindlmarket, Chicago – galleri av bilder, video eller lyd på Commons
***Delightful Dolly*** er en amerikansk stumfilm fra 1910.

Handling
--------

Lille Marie Allen, en fattig og foreldreløs jente, bor sammen med bestefaren sin. Ute på tur beundrer hun en diger dukke i et utstillingsvindu. Den kvelden, etter at bestefaren hennes har sovnet, sniker hun seg ut av hjemmet for å se på dukken igjen. Men ved leketøysbutikken ser hun at dukken har forsvunnet. Usett av noen går hun inn i butikken. Hun finner igjen den fantastiske dukken, og løfter den ut av esken for å beundre den. Men når hun hører en kontor-medarbeider nærme seg, blir hun redd og gjemmer seg i dukkeboksen. Men dukken ruller under disken, og ute av syne.

Ekspeditøren sender en medarbeider av gårde med esken, og i den tro at den inneholder dukken - som er bestilt til Daisy Smythe, en velstående liten jente. Når hun ankommer hjemmet til Daisy, går Marie ut av boksen så snart rommet er tomt. Hun fjerner dukkeklærne fra esken, og beundrer dem. Hun bestemmer seg for å prøve klærne på seg. Når hun hører Daisy komme, gjemmer hun seg i boksen igjen. Daisy går inn og tar den antatte dukken fra esken, og leker entusiastisk med den. Marie lever godt opp til rollen sin, og imiterer de stive, rykkende bevegelsene til en dukke. Når Daisy spiser et måltid, blir Marie sulten når hun ser på dette. Når Daisy setter fra seg melk, drikker Marie opp resten. Daisy blir overrasket når hun oppdager at melken har forsvunnet.

Referanser
----------

1. ↑  DELIGHTFUL DOLLY

Eksterne lenker
---------------

* (en) *Delightful Dolly* på Internet Movie Database Rediger på Wikidata
Mey-Air
Japans forsvarYS-11EA
**NAMC YS-11** er et turboprop regionalfly bygget av det japanske konsortium Nihon Aircraft Manufacturing Corporation. Byggeprogrammet ble initiert av det japanske handels- og industriministerium i 1954, første fly ferdig fra fabrikk i 1962, og produksjonen opphørte i 1974 etter at det var blitt bygget 182 eksemplarer.

Utvikling
---------

YS-11 var lenge idet eneste vellykkede passasjerfly som var blitt bygget av et japansk selskap, enten før, eller etter andre verdenskrig. Av de 182 som ble bygget ble 82 eksportert til 15 land.

Selv om flyet ble konstruert og bygget i Japan var motorene bygget hos Rolls-Royce. Elektronisk utstyr, skrog og mekaniske komponenter ble levert fra japanske produsenter mens byggingen av YS-11 pågikk.

Selskapene som dannet NAMC omfattet Mitsubishi Heavy Industries og Fuji Heavy Industries Ltd. (nå bedre kjent som morselskapet til bilprodusenten som bygger Subaru). Begge var viktige produsenter av sivile og mlitære fly før og under andre verdenskrig.

Det to-motors YS-11 ble levert med tilsvarende ytelser som det britiske fire-motors Vickers Viscount, men hadde 50 % mer kapasitet av det nærmeste tilsvarende Fokker F-27.

YS-11 ble etterhvert faset ut av japanske selskaper på grunn av direktiver fra japanske myndigheter, representert ved *Ministry of Land, Infrastructure, Transport and Tourism* som krevde at alle japanske fly skulle ha installert Traffic Collision Avoidance System TCAS. Fly uten TCAS ble tvunget til å innstille driften ved utgangen av 2006. Siden det å utstyre YS-11 med TCAS ville ha kostet ¥100 million ($1.083 million USD), ble det ansett ikke økonomisk forsvarlig. Fly som fremdeles var i operativ stand ble solgt til utenlandske selskaper.

Hendelser
---------

Det har vært over tyve alvorlige hendelser med flytypen.[]

Flytypen i Norge
----------------

Et enkelt eksemplar av YS-11 har vært registrert i Norge, LN-MTA, tilhørende Mey-Air var oppført i Norges luftfartøyregister i 1970-71,

Eksterne lenker
---------------

* Mer om YS-11
* YS-11 på Airlines Net
* Ulykker med YS-11 fra Aviation Safety Network
**Shane Steven Filan** (født 5. juli 1979 i Sligo, Irland) er en vokalist kjent fra boybandet/popbandet Westlife.

Barndom
-------

Filan er yngst i en søskenflokk på sju. Han har tre søstre; Yvonne, Denise og Mairead, og tre brødre; Finbarr, Peter jr. og Liam. Shane er oppvokst med hester, siden foreldrene Mae og Peter sr. Filan driver en stor hestefarm med rundt 60 hester. Han red i konkurranser da han var mindre, men la ridningen på hylla da han begynte for fullt med syngingen og ble med i Westlife, som den gang het IOYOU. Opp gjennom årene har Filan vært med på å skrive noen av Westlife-låtene. Noen av dem havnet på Westlifes tredje album, World Of Our Own, som kom i 2001. Andre er blitt såkalte b-sider på utvalgte singler.

Privatliv
---------

Filan fridde til ungdomskjæresten Gillian Walsh, Kian Egan sin kusine, i Dubai i 2002. Filan og Walsh giftet seg 28. desember 2003 i Ballintubber Abbey, Mayo i Irland. 23. juli 2005 fikk de datteren Nicole Rose Filan sammen, 15. september 2008 ble deres sønn Patrick Michael Filan født og 22. januar 2010 ble deres tredje barn sammen, sønnen Shane Peter Filan født.

Eksterne lenker
---------------

* Offisielt nettsted Rediger på Wikidata

* (en) Shane Filan – kategori av bilder, video eller lyd på Commons Rediger på Wikidata
* (en) Shane Filan på Internet Movie Database Rediger på Wikidata

* (en) Shane Filan hos The Movie Database Rediger på Wikidata
* (en) Shane Filan på Discogs Rediger på Wikidata

* (en) Shane Filan på MusicBrainz Rediger på Wikidata

* (en) Shane Filan på Songkick Rediger på Wikidata

* (en) Shane Filan på Genius — sangtekster Rediger på Wikidata

* (en) Shane Filan på AllMusic Rediger på Wikidata
* Shane Filan på Twitter Rediger på Wikidata

* Shane Filan på Facebook Rediger på Wikidata

* Shane Filan på Instagram Rediger på Wikidata
* TheFilans.net – Fanside
* Shanefilan.nl – Fanside

  


|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BBC Things **·** MusicBrainz **·** Discogs **·** AllMusic
 |
DMarkedet på place Kléber i 1859 (Émile Schweitzer).
Juletreet i 2014
**Christkindelsmärik** er en årlig julemarked i Strasbourg i Frankrike, utenfor byens katolske katedral, Notre-Dame de Strasbourg.

Historie
--------

Strasbourg /strassburg) har avholdt *Christkindelsmärik* rundt sin katedral siden 1570, og dermed er dette ett av de eldste julemarkeder i Europa. Navnet «Christkindelsmärik» kommer fra elsassisk, den nederalemanniske tyske dialekt som dominerte i Alsace inntil 1900-tallet. I mange deler av det sørlige Tyskland og i Østerrike kalles julemarkedene («Weihnachtsmärkte») også «Christkind(e)l(s)markt».

Markedet finner sted hvert år, fra 29. november til 31. descember. Det finner sted på *Place Kléber*, *Place Broglie*, *Place du Marché aux cochons de lait* og rundt katedralen.

Referanser
----------

1. 1 2  Noël à Strasbourg. (Unknown last update). *Noël à Strasbourg*. Retrieved July 08, 2007, from «Archived copy». Arkivert fra originalen 17. august 2007. Besøkt 19. juli 2007.  «Arkivert kopi». Arkivert fra originalen 17. august 2007. Besøkt 31. desember 2019.
2. ↑  Noël à Strasbourg. (31. mai 2007). *Noël à Strasbourg, le Sens du Partage.* Retrieved July 19, 2007, from «Archived copy». Arkivert fra originalen 27. juli 2007. Besøkt 19. juli 2007.  «Arkivert kopi». Arkivert fra originalen 27. juli 2007. Besøkt 31. desember 2019.

Eksterne lenker
---------------

(en) Christmas market in Strasbourg – kategori av bilder, video eller lyd på Commons
**Rolf Utne** (født 19. september 1920 i Bergen, død 18. juli 1944 ved Gelsenkirchen, Ruhrområdet, Tyskland ) var en norsk motstandsmann og mannskap på bombefly.

Utne deltok i krigen i Norge i 1940 i et skiløperkompani i Vossefjellene, før han ble med i motstandsbevegelsen i Bergen og Oslo. Han var medlem av den såkalte Theta-gruppen. Sammen med Jan Dahm var de ansvarlig for Thetas kodesystem fram til januar 1942. Gruppen holdt til på Bryggen i Bergen. I begynnelsen var Utne en av de viktigste i Theta-gruppen. Grunnen til det, var at han hadde kompetanse innenfor radio, og kunne hjelpe gruppen på den måten.

Utne sluttet i gruppen i 1942, kom seg til Storbritannia ombord på MK «Rupee» og ble med i RNAF (Royal Norwegian Air Force). Han fikk opplæring i Canada, og ble bombeflyger.

Under tjeneste som bombesikter ved 460 Squadron RAAF døde han under et tokt over Gelsenkirchen i Ruhrområdet i Tyskland. Han var den første av medlemmene i Theta-gruppen som døde.

Referanser
----------

1. ↑  Side 458. *Våre falne*, bind IV, Oslo 1951.
2. ↑  Ragnar Ulstein (1979). *Englandsfarten. 2 : Søkelys mot Bergen*. Oslo: Samlaget. s. 344.

Litteratur
----------

* Kristian Ottosen (2000). «Theta-gruppen tar form, Rolfs siste tokt, medlemmer av Theta-gruppen». *Theta Theta* **(norsk)**. Oslo: Universitetsforlaget. s. 12, 173, 196.

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni **·** Våre falne

 |

Portal: Andre verdenskrig
**Velo-cardio-facialt syndrom** er en tilstand som skyldes en forandring i kromosompar 22. En del av kromosomet er tapt – det kan påvises en delesjon i den lange armen av kromosom 22. 90 % av tilfellene skyldes nyoppståtte endringer i arvematerialet (mutasjon), noe som innebærer at det normalt ikke er noen familiær sammenheng.

Diagnosen og navnet
-------------------

Diagnosen stilles ut fra klinisk mistanke og kan bekreftes ved en kromosomundersøkelse (som foretas ved blodprøve). Det antas at syndromet rammer ca. én av 3 000-4 000 individer. I 2006 var det 80-90 kjente tilfeller i Norge. Syndromet er også kjent som *DiGeorges syndrom*, *kromosom 22q11 syndrom*, *kromosom 22q11 delesjonssyndrom*, *Takaos syndrom* og *CATCH 22* (i Sverige). I Norge kalles imidlertid alle disse nå (dvs. fra 2010) for *velo-cardio-facialt syndrom*. Syndromet ble oppdaget på ulikt hold – av den amerikanske barnelegen Angelo DiGeorge i 1965, av japanske barnehjerteleger i 1976 og av den amerikanske logopeden Robert Shprintzen i 1978. Dette er en av grunnene til at syndromet har fått flere navn, men på 1990-tallet fant man ut at de ulike symptomene berodde på en og samme kromosomavvikelse.

Symptomer
---------

Syndromet er karakterisert ved ulike misdannelser i hjerte og nyrer, hypoparatyreoidisme (lavt kalsium), psykiatriske lidelser, lærevansker (spesielt nonverbale vansker), talebesvær med nasalt preg og nedsatt hørsel. Ofte tilkommer nedsatt muskelspenst/muskelstyrke og problemer med tannhelse. Lett mental retardasjon er vanlig, ofte emosjonelle vansker, problemer med egenledelse og nonverbal kommunikasjon. Det er påvist økt frekvens av schizofreni og bipolar lidelse blant personer med velo-cardio-facialt syndrom. Men det er store individuelle variasjoner mellom personer med syndromet.

Personer med diagnosen er ofte kjennetegnet ved liten ansiktsmimikk, at ansiktet er langt, med liten munn og nedadvendte munnviker, kort nese og små, lavtsittende ører. Umiddelbart skiller ikke personen seg nødvendigvis ut, men sett sammen med andre med velo-cardio-facialt syndrom blir helheten i trekkene mer tydelig. Diagnosen medfører ulike grader av funksjonshemming og i noen tilfeller lettere psyksisk utviklingshemming.

Eksterne lenker
---------------

* Beskrivelse av syndromet hos Frambu, senter for sjeldne funksjonshemninger

|  |  |
| --- | --- |
| Oppslagsverk/autoritetsdata | Encyclopædia Britannica **·** Nationalencyklopedin **·** LCCN
 |
**Rolf Wiborg** (født 23. desember 1948) er en norsk sivilingeniør, oljemann og varsler.

Han er siv.ing. i kjemi fra Norges tekniske høgskole i Trondheim i 1972, og en mastergrad i petroleumsfag fra University of Alberta i Canada i 1975. Deretter jobbet han tre år for Statoil før han i 1978 fikk jobb i Phillips Petroleum Company der han frem til 1997 innehadde femten ulike stillinger. Han var i 1985 blitt offshoresjef for Phillips Petroleum da han ble forfremmet til teknisk direktør (*engineering manager*) med ansvar for driften ved 25 plattformer på alle feltene, herunder prosjektene for vanninjeksjon og oppjekking på Ekofisk. I 1989 sendte Phillips ham til jobb som områdedirektør i Lafayette i USA med ansvar for 43 plattformer langs og i Mexicogulfen. Senere ble han letesjef (*exploitation manager*). I 1992 var han tilbake i Norge som driftsdirektør, fra sent 1993 som viseadministrerende direktør. Fra 1997 figurerte han som ressurssjef i Oljedirektoratet, fra 2001 som direktør for Premisser og Råd, fra 2004 sjefsingeniør samme sted. I 2007 søkte han jobben som oljedirektør etter Gunnar Berge. Han satt også i Utvinningsutvalget ledet av Knut Åm som publiserte *Økt utvinning på norsk kontinentalsokkel*.

I august 2011 ble det kjent at han hadde varslet Riksrevisjonen om rolleblanding mellom direktoratet og private selskaper. Han ble oppsagt i 2013 under kontroversielle omstendigheter.

Referanser
----------

1. ↑  «Oljevarsler fikk sparken på dagen». Arkivert fra originalen 2. november 2013. Besøkt 2. november 2013.
2. ↑  «Varsler blir tiet i hjel». Arkivert fra originalen 3. november 2013. Besøkt 2. november 2013.
3. ↑  *Ressursrik oljefyr* i Teknisk Ukeblad den 17. august 2000.
4. ↑  Ulf E. Rosenberg, *Rotasjon gir bedre ledere* i Stavanger Aftenblad den 30. september 2004.
5. ↑  Trond Bø, *Fra Phillips i Norge til toppstilling i USA* i Aftenposten den 4. september 1989.
6. ↑  *Økt utvinning på norsk kontinentalsokkel*
7. ↑  Morten Bertelsen, *Oljetapp varsler om rolleblanding* i Dagens Næringsliv den 30. august 2011.
8. ↑  *Hevder Borten Moe gir blaffen i loven* i NTB tekst den 6. oktober 2011.
9. ↑  *Sterke reaksjoner på sparking av oljeveteran* i NTB tekst den 30. oktober 2013.
**Kathleen Emperatriz «Kat» DeLuna** (født 26. november 1987 i The Bronx, New York) er en amerikansk sanger av dominikansk bakgrunn, oppvokst i deler av Newark, New Jersey. 

Hennes foreldre er begge dominikanske, og hennes mor eier et bakeri i Newark sentrum. Kat DeLuna er for tiden signert til plateselskapet Epic Records/GMB og Akons selskap Konvict Muzik. Sistnevnte selskap annonserte opprinnelig dets hensikt å utgi hennes debutalbum *9 Lives* på nytt, men hennes seneste meldinger på *Myspace* om at hun er i studio og arbeider med nytt album tyder på at *9 Lives* ikke vil bli utgitt med det første.

Som barn flyttet Kat DeLuna til Den dominikanske republikk hvor hun tilbrakte tiden med å høre på musikk og bestemte seg for selv å bli sanger. Da hun var tolv år ble hun invitert av Milly Quezada til å synge på scenen. Mens hun gikk på skolen svarte hun på en opptaksprøve som var annonsert i Village Voice og ble akseptert i et latinsk band for hiphop og R&B kalt Swallower. I april 2005 åpnet hun for musikeren Cassidy som en del av Swallower. Hun fortsatte å forfølge tanken om å bli solomusiker og da hun var 15 år ble hun med i en musikkonkurranse sponset av et brusmerke. Hennes versjon av «I Will Always Love You» ble vinneren av konkurransen. Hun signerte deretter kontrakt med musikkselskapet Global Music Brand (GMB) og ble deretter plukket opp av Epic Records, og er fortsatt under kontrakt med begge selskap. Hennes debutplate, *9 Lives*, ble produsert av RedOne og utgitt den 7. august 2007. Den nådde plass 58 på Billboard Top 200 den 25. august 2007.

Referanser
----------

1. ↑   Gemeinsame Normdatei, besøkt 27. april 2014[Hentet fra Wikidata]
2. ↑   Gemeinsame Normdatei, besøkt 12. desember 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Kat DeLuna – kategori av bilder, video eller lyd på Commons Rediger på Wikidata
* (en) Kat DeLuna på Internet Movie Database Rediger på Wikidata
* (en) Kat DeLuna på Apple Music Rediger på Wikidata

* (en) Kat DeLuna på Discogs Rediger på Wikidata

* (en) Kat DeLuna på MusicBrainz Rediger på Wikidata

* (en) Kat DeLuna på Spotify Rediger på Wikidata

* (en) Kat DeLuna på Songkick Rediger på Wikidata

* (en) Kat DeLuna på Last.fm Rediger på Wikidata

* (en) Kat DeLuna på AllMusic Rediger på Wikidata
* Kat DeLuna på Twitter Rediger på Wikidata

* Kat DeLuna på Facebook Rediger på Wikidata

* Kat DeLuna på Instagram Rediger på Wikidata

* Kat DeLuna på YouTube Rediger på Wikidata

* Kat DeLuna på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** MusicBrainz **·** Discogs **·** AllMusic
 |
**Cadw** er en delvis uavhengig, men offentlig finansiert, etat som har ansvar for historiske minnesmerker i Wales og for administrasjon av bygningsvern. Hovedkvarteret ligger i Cardiff. Den tilsvarer de andre britiske fornminneforeningene English Heritage og Historic Scotland. 

Navnet kommer fra et walisisk verb som betyr «beholde». De fleste slott, bispepalasser, historiske hus og klosterruiner er underlagt Cadw. Organisasjonen eier ikke minnesmerkene – de er normalt statlig eiendom – men har ansvar for vedlikehold og for å sørge for at de er åpne for allmennheten. 

Cadw er også ansvarlig for freding av bygninger og minnesmerker, og har et overordnet ansvar for bevaring av historiske bygninger og steder av arkeologisk interesse, også om disse ikke er direkte underlagt organisasjonen.

Steder som drives av Cadw
-------------------------

*Listen er ufullstendig*

* Chepstow Castle
* Beaumaris Castle
* Caerleon: Romersk amfiteater og badehus
* St. Davids: Ruiner av biskopens palass, 14. århundre

Eksterne lenker
---------------

* Cadws hjemmeside Arkivert 21. august 2011 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BBC Things
 |
**Silent Vanquish** er et norsk gothic metal-band, dannet av Mats Lerberg og Carl Sværd vinteren 1998 under navnet «Circus Bisarre».

Nye medlemmer ble med i bandet, Henrik Holmsen på bass og Geir Antonsen (Vortex Utopia, Koldbrann) på gitar. De spilte inn sin første demotape sommeren 2001 (*She is darkness*). Etter hvert kom Espen Hagen inn på synthesizer. I tiden fra 2002-2003 fokuserte de mer på andre band og prosjekter, en liten pause fra Silent Vanquish for å søke etter nye medlemmer og å spille black og death metal. 1. januar 2003 gikk bandet i studio igjen, for å spille inn en ny demotape (*The Excruciating Suffering*). Den ble mørkere og mer melodisk enn den forrige demoen, og mer brutal. Snart etter opptaket forlot Espen Hagen bandet for å gjennomføre førstegangtjeneste, Jonathan kom inn som session-medlem for å spille noen konserter, og i tillegg til dette, forlot også Even Forwald (bass) bandet. Sommeren 2003, kom Cathrine Arntsen inn som fast medlem på synth. Også en ny bassist (Kim Robin Kjærstad) ble rekruttert.

I 2004 spilte bandet inn demoen *Depraved*. Vokalist Mats begynte å blande klar vokal og growling. En anmelder fra metal-norge.com kalte sounden progressive death/doom metal. Da gitarist Geir Antonsen begynte å spille med black metal-bandet Koldbrann, bestemte bandet seg for å ta inn Ole-Anders Hillestad fra Mats Lerbergs andre death metal-prosjekt Hystheria, i Kim Robin Kjærstad posisjon som bassist og Kim Robin som gitarist. I 2006 bestemte bandet seg for å gjøre sin første fullengder. De spilte inn seks nye sanger, og en intro. Bandets første album, konseptalbumet *Dysthymia*. Silent er mer stemningsfull og eksentriske denne gangen, mindre klar vokal og mer growling.

Gitaristen Kim Robin resignerte da Silent var i studio med Dysthymia. Erlend E. Nybø ble rekruttert. I januar 2008 besluttet Carl Sværd å forlate bandet.

Diskografi
----------

* 2006: *Dysthymia*

Eksterne lenker
---------------

* (en) Silent Vanquish på Discogs Rediger på Wikidata

* (en) Silent Vanquish på MusicBrainz Rediger på Wikidata

* (en) Silent Vanquish på Encyclopaedia Metallum Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**High Impact Universities** er en australsk rangering av universiteter basert på forskningsresultater i form av vitenskapelig publisering og den innvirkning denne har gjennom sitering av andre forskere. Rangeringen er publisert av et team av forskere ved School of Electrical, Electronic, and Computer Engineering fra University of Western Australia. Rangeringen ble første gang offentliggjort i september 2010. Harvard University rangeres som nummer en i verden i denne undersøkelsen.

Metode
------

High Impact Universities er basert på vurdering av 1000 universiteter verden over, der rangeringen lister de 500 beste universitetene. Universitetene gis en samlet rangering, samtidig som det gis separate rangeringer av de fem fagfeltene vurderingen dekker:

* Medisin: omfatter medisin, odontologi, farmakologi og helsevitenskap
* Realfag: omfatter de egentlige naturvitenskaper, samt matematikk
* Anvendte realfag: omfatter ingeniørvitenskap, informatikk og teknologi
* Biovitenskap: omfatter biologi og landbruksvitenskap
* Humanistiske fag: omfatter humaniora, kunst, bedriftsøkonomi og forretningsfag, samt samfunnsvitenskap

Vurderingen av universitetene i High Impact Universities er foretatt ved hjelp av bibliometriske metoder, basert på mål for publisering og sitering. Databasen Scopus, eid av forlagshuset Elsevier, benyttes som grunnlag for beregningene. Bibliometriske data for de siste ti år tas med i vurderingen. 

High Impact Universities tar ikke med kvalitet på undervisning eller omdømme i sin vurdering, noe andre rangeringer som THE World University Rankings og QS World University Rankings gjør. Academic Ranking of World Universities legger også vekt på publiserings- og siteringsindikatorer, supplert blant annet med hvor mange Nobelpriser og Fields Medals forskere og alumner fra universitetene har vunnet.

Norske universiteter
--------------------

I High Impact Universities rangering for 2010 kommer Universitetet i Oslo på 177.-plass i totalvurderingen, Universitetet i Bergen på 215.-plass og NTNU på 255.-plass. De andre universitetene i Norge er ikke med på totalvurderinglista .

Referanser
----------

1. ↑  Harvard loses its top ranking, Al Jazeera, 10. 9. 2010. Besøkt 1. 11. 2010.
2. ↑  Welcome to High Impact Universities Arkivert 13. september 2010 hos Wayback Machine. High Impact Universities. Besøkt 1. 11. 2010.
3. ↑  2010 World University Rankings Arkivert 3. juli 2015 hos Wayback Machine. High Impact Universities. Besøkt 1. 11. 2010.
4. ↑  Methodology Arkivert 14. oktober 2010 hos Wayback Machine. High Impact Universities. Besøkt 1. 11. 2010.
5. ↑  2010 World University Rankings. RPI Results Arkivert 3. juli 2015 hos Wayback Machine. og 2010 Overall Listings Arkivert 24. januar 2011 hos Wayback Machine. High Impact Universities. Besøkt 1. 11. 2010.

Eksterne lenker
---------------

* *Artikkelen har ingen egenskaper for offisielle lenker i Wikidata*
Kirken og omgivelser på kart fra 1936
Kirken **St. Peter in Gallicantu** (=*St. Peter ved hanegal*) ligger halvveis nede i østhenget av Sionhøyden i Jerusalem, noe utenfor bymuren, sør for Gamlebyen.

Etymologi
---------

Navnedelen «**gallicantu**» (latin) betyr hanegal.

Beskrivelse
-----------

I 1888 oppdaget assumpsjonistprestene restene av en bysantinsk kirke fra 500-tallet, med ytre mål 20 × 16 m, og som var blitt fornyet av korsfarerne. 

Den moderne kirken ble innviet i 1931. Rundkirkens kuppel gat et kortformet vindu. Mosaikker viser Jesus for Det høye råd, den gråtende Peter og forskjellige botferdige.

Den ihukommer Peters fornektelse av den arresterte Jesus (Mt 26, 69–75; Lk 22, 56–62; Joh 18, 15–18.25–27).

Særlig bemerkelseverdig er trappen som fører fra siden av kirken og ned i dalen. Dette trappen var sannsynligvis den Jesus gikk på etter nattverden og til Oljeberget. Likså skal han ha blitt bragt opp samme trapp til yppersteprestens palass.

Bildegalleri
------------

* Nedre kirkeNedre kirke
* Nedre kirkeNedre kirke
* Øvre kirkeØvre kirke
* Vindu i kuppelenVindu i kuppelen
* Den hasmoneiske trappDen hasmoneiske trapp
* Mosaikk over hovedinngangenMosaikk over hovedinngangen

Referanser
----------

1. ↑  Isachar Canetti, Hedva; Isachar, Hanan (2004). *Bilder vom Heiligen Land*. Palphot. s. 95. ISBN 9789652800855.

Eksterne lenker
---------------

* (en) Offisielt nettsted Rediger på Wikidata

* (en) Saint Peter in Gallicantu – kategori av bilder, video eller lyd på Commons Rediger på Wikidata
***High Heels*** er en amerikansk stumfilm fra 1921, regissert av Lee Kohlmar.

Handling
--------

Den bortskjemte og veldig selvsentrerte Christine Trevor, neglisjerer søsteren og de to brødrene sine - og tolererer bare sin overbærende far. Når faren hennes plutselig dør, og etterlater dem nærmest pengeløse, forlater Christine nesten familien for å heller gifte seg med en sosial parasitt. Men Dr. Denton, som lenge har kjent Trevor-familien, forhindrer imidlertid dette ekteskapet ved å appellere til hennes bedre natur.

Denton hjelper henne også med å bygge seg et nytt hjem for søsknene hennes. Christine redder snart den gamle naboen deres fra det brennende hjemmet hans, selv om han var ansvarlig for å ødelegge familie-formuen hennes av hevn - på grunn av en urett som ble begått mot ham flere år tidligere. Han begynner snart å beundre henne. Til slutt innser Christine at hun faktisk er forelsket i Dr. Denton, og de blir snart forent.

Skuespillere
------------

* Gladys Walton som Christine Trevor
* Frederik Vogeding som Dr. Paul Denton
* William Worthington som Joshua Barton
* Freeman Wood som Cortland Van Ness
* George Hackathorne som Laurie Trevor
* Charles De Briac som Daffy Trevor
* Raymond De Briac som Dilly Trevor
* Milton Markwell som Douglas Barton
* T.D. Crittenden som John Trevor

Referanser
----------

1. ↑  «AFI|Catalog». *catalog.afi.com*. Besøkt 17. mai 2023.

Eksterne lenker
---------------

* (en) *High Heels* på Internet Movie Database Rediger på Wikidata

* (en) *High Heels* på American Film Institute Rediger på Wikidata

* (en) *High Heels* på Silent Era Rediger på Wikidata
Staatsbibliothek zu Berlin, Unter den Linden
Staatsbibliothek zu Berlin, Unter den Linden
Biblioteket i Kulturforum Berlin
Interiør fra biblioteket i Kulturforum
**Staatsbibliothek zu Berlin** (statsbiblioteket i Berlin, eller det prøyssiske statsbiblioteket) et tradisjonsrikt bibliotek i Berlin. Det har en bokbeholdning på omkring 10 millioner bind og er dermed det største universalbibliotek i Tyskland og også et av de største i Europa. Det er underlagt Stiftung Preußischer Kulturbesitz.

Historie
--------

Statsbiblioteket i Berlin ble grunnlagt i 1661 som *Churfürstliche Bibliothek zu Cölln an der Spree*. Fra 1701 til 1918 het det *Königliche Bibliothek* (det kongelige bibliotek). Etter at Preussen ble republikk i 1918 ble det omdøpt til *Preußische Staatsbibliothek*. Etter annen verdenskrig havnet biblioteket i DDR, og ble omdøpt til *Deutsche Staatsbibliothek*. Som motstykke ble de delene av bibliotekets besittelser som befant seg i Vest-Berlin organisert som *Staatsbibliothek Preußischer Kulturbesitz*. Etter den tyske gjenforeningen ble bibliotekene igjen samlet under navnet *Staatsbibliothek zu Berlin* under Stiftung Preußischer Kulturbesitz.

Beliggenhet
-----------

Statsbiblioteket har to hovedadresser, en på Unter den Linden 8 (52°31′03″N 13°23′28″Ø), og en på Potsdamer Straße 33 (52°30′32″N 13°22′16″Ø) i kulturbyggområdet Kulturforum Berlin. Biblioteket i Potsdamer Straße var location i Wim Wenders film *Himmelen over Berlin* fra 1987, som oppholdssted for englene.

Direktører
----------

* 1842-1873 Georg Heinrich Pertz
* 1873-1884 Karl Richard Lepsius
* 1905-1921 Adolf von Harnack
* 1921-1925 Fritz Milkau

Nåværende direktør: Barbara Schneider-Kempf

Eksterne lenker
---------------

* (en) Offisielt nettsted Rediger på Wikidata

* (en) Staatsbibliothek zu Berlin – kategori av bilder, video eller lyd på Commons Rediger på Wikidata

* 
* weitere Literatur in Auswahl
* Digitalisierte Tondokumente zur Geschichte der Staatsbibliothek

Portal: Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** NKC **·** NKC **·** NKC **·** NKC **·** BNE **·** CiNii **·** GeoNames
 |
**Fagocytose** betegner innenfor immunologien prosessen der celle tar opp en annen partikkel for eksempel virus, bakterier eller cellerester fra utenfor cellen, og pakker den inn i sin egen cellemembran slik at partikkelen blir tatt inn på innsiden av cellen. Fagocytose er den viktigste måten immunsystemet fjerner bakterier som har kommet inn i kroppens vev på. Fagocytter er celler med stor evne til fagocytose.

Fagocytose er en funksjon man finner i mange ulike celletyper. Allikevel har man noen celler i kroppen man kaller «profesjonelle fagocytter». At de er profesjonelle henspeiler at de har en særdeles stor evne og kapasitet til å fagocytere. Nøytrofile granulocytter, monocytter, makrofager, dendritter, osteoklaster og eosinofil granulocytter kalles alle for profesjonelle fagocytter. I tillegg har man såkalte ikke-profesjonelle makrofager som eksempelvis fibroblaster, endoteliale og epiteliale celler, men deres kapasitet er betydelig mindre og mekanismene mindre studert.

Man deler inn de fagocyterte partiklene inn i to hovedgrupper; «egne» partikler som nekrotiske eller apoptotiske celler og eller «fremmede» partikler som for eksempel bakterier. Disse binder dels til ulike reseptorer som alle kan initiere fagocytose. Avhengig av hva som fagocyteres vil dette kunne gi en pro- eller anti-inflammatorisk respons. Den immunologiske og fysiologiske konsekvensen av fagocytosen beror altså på hvilken type celle som fagocyterer, reseptorer som er involvert gjenkjenning og opptak samt hva som fagocyteres. Fagocytose av bakterier vil stimulere til en inflammasjon som vil være gunstig for å bekjempe mikroben ved å tiltrekke seg flere immunceller. På den annen side vil man under normale forhold være helt avhengig av at fagocytose kan foregå uten en sterk immunstimulering.

Referanser
----------

1. ↑  Serizier, S.B.; McCall, K. (2017). «Scrambled Eggs: Apoptotic Cell Clearance by Non-Professional Phagocytes in the Drosophila Ovary». *Front Immunol*. 8 (1642). doi:10.3389/fimmu.2017.01642.
2. ↑  Gordon, S. (2016). «Phagocytosis: An Immunobiologic Process». *Immunity*. 44: 463–475. doi:10.1016/j.immuni.2016.02.026.

|  |  |
| --- | --- |
| Oppslagsverk/autoritetsdata | Store medisinske leksikon **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NDL **·** NKC
 |
**Reidar Andreas Berg** (født 30. mars 1924 i Oslo, død 16. februar 2018 i Oslo) var en norsk bobsleighkjører og politiker (FrP). 

Berg var utdannet konditormester, men drev mesteparten av livet en maskinforretning med transmisjoner for industrien. Under andre verdenskrig tjenestegjorde han i Polititroppene i Sverige og Finnmark.

Han var medlem av Fremskrittspartiet helt fra stiftelsesmøtet i 1973, og representerte partiet i Oslo bystyre gjennom 16 år.

Som aker representerte Berg Akeforeningen i Oslo. Han deltok i vinter-OL for Norge i 1948 i St. Moritz med femteplass i firer.

Referanser
----------

1. 1 2   Dagsavisen, side(r) 23, utgitt 30. mars 2009[Hentet fra Wikidata]
2. ↑  «Fortalte sin eventyrlige bob-historie dagen før han døde». *www.nrk.no*. Besøkt 25. februar 2018.
3. 1 2  «85 år». *Dagsavisen*, 30. mars 2009.

Eksterne lenker
---------------

* (en) Reidar A. Berg – Olympics.com Rediger på Wikidata

* (en) Reidar A. Berg – Olympic.org Rediger på Wikidata

* (en) Reidar A. Berg – Olympedia Rediger på Wikidata

* (en) Reidar A. Berg – Sports-Reference (OL-resultater – arkivert) Rediger på Wikidata
**Royal Red Cross** er en militær dekorasjon tildelt i Storbritannia og Samveldet[] for eksepsjonelle tjenester innen militær sykepleie.

Dekorasjonen ble etablert den 23. april 1883 av dronning Victoria, med én klasse (*member*), og utdelt for første gang til grunnleggeren av moderne sykepleie, Florence Nightingale. En annen og lavere klasse, *associate*, ble lagt til under første verdenskrig i november 1915.

Dekorasjonen kan tildeles en fullt utdannet sykepleier av et offisielt anerkjent sykepleiekorps, militært eller sivilt, som har vist enestående hengivenhet og kompetanse i utførelsen av pleieoppgaver gjennom en sammenhengende og lang periode, eller som har vist fremragende mot eller hengivenhet til sitt oppdrag. Den tildeles uavhengig av militær grad. Innehavere av den lavere klassen som mottar dekorasjonen igjen, blir forfremmet til øverste klasse, selv om en innledende dekorasjon også kan gjøres direkte til øverste klasse. Innehavere av øverste klasse som blir dekorert på nytt, får et ekstra merke (*bar*).

Dekorasjonen ble utelukkende tildelt kvinner frem til 1976, da menn ble berettiget, mens tildeling posthumt ble tillatt fra 1979.

Mottakere av Royal Red Cross er berettiget til å føre bokstavene «RRC» eller «ARRC» for henholdsvis klassene *member* og *associate*.

Referanser
----------

1. ↑  P E Abbott & J M A Tamplin. *British Gallantry Awards*. ISBN 0-902633-74-0
2. ↑  P E Abbott & J M A Tamplin. *British Gallantry Awards*. s. xx. Nimrod Dix & Co, London, 1981. ISBN 0-902633-74-0
3. ↑  John Mussell (ed). *Medal Yearbook 2015*. s. 86. Token Publishing Ltd. Honiton, Devon.

Eksterne lenker
---------------

* Søk anbefalinger for Royal Red Cross på National Archives' nettsted.
* Royal Red Cross Medal
**Fagkunnskap** eller **domenekunnskap** er kunnskap om en spesifikk disiplin, bransje eller fagfelt, i motsetning til generell (eller domeneuavhengig) kunnskap. Personer med domenekunnskap blir ofte sett på som spesialister eller eksperter innenfor sitt felt.

Begrepet domenekunnskap brukes av og til for å beskrive kunnskaper innenfor en mer generell disiplin. For eksempel kan en programmerer ha generell kunnskap om dataprogrammering, samt kunnskap om utvikling av programvare for en bestemt bransje (for eksempel papirindustrien).

Innhenting av kunnskap
----------------------

Innen programvareutvikling er domenekunnskap kunnskap om miljøet der målsystemet skal operere, for eksempel programvareagenter. Domenekunnskap må vanligvis læres av programvarebrukere innen domenet (som er domenespesialister/-eksperter) i stedet for fra programvareutviklere. Relevant informasjon kan være brukernes arbeidsflyt, kommandokøer, forretnings-retningslinjer, konfigurasjoner og begrensninger, og disse kan være avgjørende for utviklingen av en programvareapplikasjon. Ekspertene sin domenekunnskap (som ofte er uformell og dårlig strukturert) transformeres til formelle og strukturerte dataprogrammer og aktive data, for eksempel i en formulering med regler i kunnskapsbaser håndtert av kunnskapsteknikere. 

Det er ofte vanskelig å kommunisere mellom sluttbrukere og programvareutviklere, og de må finne et felles språk å kommunisere på. Å utvikle nok delt ordforråd til å kommunisere kan ofte ta en stund.

Samme kunnskap kan noen ganger inkluderes under domenekunnskap fra flere domener. Kunnskap som er anvendelig på tvers av en rekke domener kalles domeneuavhengig kunnskap, og noen eksempler er logikk og matematikk. Operasjoner på domenekunnskap utføres med metakunnskap.

Se også
-------

* Ekspertise
* Fagekspert
* Konsulent
* Kunstig intelligens
**Reidar Bjarneson Thu** (født 1933) er en norsk idrettsleder, politiker og kommunal tjenestemann.

Han var som ung mann aktiv i fotball og friidrett, og han gikk senere over til å bli tillitsmann. Han har vært styreformann i Bryne Fotballklubb i to omganger. Han har blitt hedret med diplom og stipend fra Norges Friidrettsforbund og Norges Fotballforbund. I 2001 ble Thu tildelt Kongens fortjenstmedalje.

Thu var medlem av Klepp kommunestyre og formannskap i flere perioder, som representant for Arbeiderpartiet. I perioden 1992–1995 var han også varaordfører.

Han arbeidet til sammen 37 år som trygdesjef i Time og senere Sandnes kommune.

Han er gift med Ruth Thu, og de har tre barn.

Referanser
----------

1. 1 2 3 4   Jærbladet, utgitt 13. oktober 2018[Hentet fra Wikidata]
2. 1 2 3 4  Håland, Trude (13. oktober 2018). «Det finnes bare én Reidar B. - gratulerer med dagen». *Jærbladet*. Besøkt 29. november 2022.
3. ↑  Brunes, Erling (1964). *Klepp 1900–1960: Gards- og ættesoge*. 2. Klepp kommune. s. 364. ISBN 82-7096-239-2.
Rekrutteringsplakat
Den britiske **63.** eller **Royal Naval Division** ble satt opp under første verdenskrig av Winston Churchill, på det tidspunktet marineminister. Den hadde ved krigsutbruddet navnet Royal Naval Division og besto hovedsakelig av reserver fra Royal Navy som ikke trengtes på sjøen.

Sent i 1914 bidro divisjonen i forsvaret av den belgiske byen Antwerpen. Divisjonen ble sendt til Egypt, hvorpå den deltok i slaget ved Gallipoli hvor den slåss på slagmarkene Anzac Cove og Kapp Helles. På slutten av felttoget i Dardanellene hadde divisjonen fått så store tap at den ikke lenger inneholdt noen vesentlig andel av marinefolk, og ble omdøpt til 63. divisjon da den opprinnelige Territorial Force 63. (2. Northumbrian) Divisjon ble oppløst. Divisjonen tjenestegjorde på vestfronten i Frankrike under resten av krigen.

En av de som ble innkalt til denne divisjonen var Rupert Brooke, senere kjent som krigspoet, og som døde i tjeneste av sykdom i Egeerhavet.

Litteratur
----------

* Foster, Rev. Henry Clapham (1918): *At Antwerp and the Dardanelles*. Mills & Boon.
* Hart, Peter Hart (2005): «The Last Shake on Ancre» i: *The Somme*. Cassell Military Paperbacks. Cassell. s. 511–517.
* Thompson, Julian (2001): *The Royal Marines, From Sea Soldiers to a Special Force*. Pan Books.

Eksterne lenker
---------------

* «Royal Naval Division service records 1914-1919» i *The National Archives*.

|  |  |
| --- | --- |
| Oppslagsverk/autoritetsdata | VIAF **·** LCCN
 |

Portal: Første verdenskrig
Bjorli stasjon på Raumabanen
Bjorli skisenter
**Bjorli** er et lite turiststed i Lesja kommune i Innlandet fylke. Stedet ligger ved europavei 136. Bjorli ligger 574 meter over havet. På Bjorli er det hotell og pensjonater, og stedet har turisttrafikk hele året. 

Om vinteren gir stabile snøforhold Bjorli en lang skisesong. Bjorli skisenter har 11 nedfarter og 6 heiser som strekker seg opp til 1250 meter over havet. For langrenn har Bjorli et løypenett på 81 kilometer med preparete løyper. Den mest poplære langrennsløypa er Bakkeløypa, en løype som er 3 kilometer lang med start like ved Bjorli Stasjon. 2 kilometer av løypa er lysløype, denne har adkomst fra veien mot Bjorli flyplass, og har anlegg for produksjon av kunstsnø.

Etymologi
---------

Navnet har utgangspunkt i elva «Bøvra», som har sitt navn fra gno «bjørr» / «bifr» = bever, med betydning «lia ved beverelva».

Referanser
----------

1. ↑  «Lesja kommunes nettsider om langrenn». Arkivert fra originalen 11. august 2013. Besøkt 10. desember 2013.
2. ↑  «Norsk luftfartshistorie». Arkivert fra originalen 16. juni 2013. Besøkt 26. februar 2015.

Eksterne lenker
---------------

* (en) Bjorli – kategori av bilder, video eller lyd på Commons Rediger på Wikidata
* Bjorli – Lesja Reiseliv AS

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
***Snobbe-hotellet*** (originaltittel: *Dude Ranch*) er en amerikansk western-komedie fra 1931, regissert av Frank Tuttle.

Handling
--------

Chester Carr eier en ranch i Rocky Mountains, og tar ofte inn gjester som søker spenningen i det ville vesten. Blant gjestene hans er den velstående Spruce Meadows, som reiser sammen med datteren sin Susan. Men det ville vesten er ikke særlig vill eller fryktinngytende lenger, og de fleste av Carrs gjester kjeder seg - så de ønsker å reise sin vei. Carr blir fortvilet når en campingvogn som frakter en gjeng med skuespillere - Jennifer, Judd, Mrs. Merridew og datteren hennes Alice - krasjer, og ødelegger skiltet utenfor hotellet. Carr tilbyr å la dem få gratis husly og mat i en uke hvis de kan sørge for nok spenning til å forhindre at Meadows og de andre gjestene fra å reise sin vei. Skuespillerne sier seg snart enige.

Skuespillerne finner på et melodrama som de tilpasser virkeligheten for denne anledningen. Den kvelden skynder en kvinne seg inn i hotellets lounge sammen med sin lille datter, og ber om å bli reddet fra hennes brutale ektemann Black Jud. Mannen kommer snart etter dem med en pisk, men den heroiske Vance Kilroy redder dem. Black Jed går sin vei, men han lover å snart komme tilbake. De besøkende gjestene forstår ikke at dette bare var et skuespill. Samtidig planlegger en gjeng kjeltringer å rane den lokale banken. Vance Kilroy blir mistenkt for å være med på dette ranet, og sheriff Simonson dukker snart opp for å arrestere Vance. Men Alice legger merke til at kjeltringene kidnapper Susan Meadows, og hun overbeviser sheriffen om at han har arrestert feil person.

Medvirkende
-----------

* Jack Oakie - Jennifer / Vance Kilroy
* Stuart Erwin - Chester Carr
* Eugene Pallette - Judd / Black Jed
* Mitzi Green - Alice Merridew
* June Collyer - Susan Meadows
* Charles Sellon - Spruce Meadows
* Cecil Weston - Mrs. Merridew
* George Webb - Burson
* Guy Oliver - Simonson
* James Crane - Blaze Denton

Referanser
----------

Eksterne lenker
---------------

* (en) *Snobbe-hotellet* på Internet Movie Database Rediger på Wikidata

* (sv) *Snobbe-hotellet* i Svensk Filmdatabas Rediger på Wikidata

* (en) *Snobbe-hotellet* på AllMovie Rediger på Wikidata

* (en) *Snobbe-hotellet* på American Film Institute Rediger på Wikidata

Portal: Film
**Royal Regiment of Scotland** er et regiment i British Army, opprettet 28. mars 2006 i forbindelse med en større omstrukturering der det totale antallet stående infanteribataljoner ble redusert fra 40 til 36.

Regimentet består av ialt syv bataljoner: en av disse ble dannet gjennom sammenslåingen av Royal Scots og King’s Own Scottish Borderers, mens hver av de andre bataljonene ble opprettet fra et av Scottish Divisions gjenværende regimenter bestående av én bataljon. Det er ved siden av The Rifles det største infanteriregimentet i British Army. Av alle de nye regimentene som ble etablert ved omstruktureringen er Royal Regiment of Scotland det eneste der de tidligere regimentstitlene har fått beholde en fremtredende plass som undertitler til de nye bataljonsnumrene.

Royal Regiment of Scotland er også et av kun to infanteriregimenter av linjen som har sitt eget profesjonelle musikkorps i Corps of Army Music. I tillegg er det to musikkorps i reserven – Highland Band og Lowland Band – som administreres av regimentets to reservebataljoner.

Referanser
----------

1. ↑  «Arkivert kopi» (PDF). Arkivert (PDF) fra originalen 18. oktober 2012. Besøkt 18. oktober 2012.

Eksterne lenker
---------------

* (en) Offisielt nettsted Rediger på Wikidata

* (en) Royal Regiment of Scotland – kategori av bilder, video eller lyd på Commons Rediger på Wikidata
^

|  |  |
| --- | --- |
| Oppslagsverk/autoritetsdata | VIAF **·** LCCN
 |